Ondersoek na premier se duur motorThandi Modise Die wetgewer se staande komitee oor openbare rekeninge (Scopa) het die bedrag wat glo op die BMW 750i spandeer is veroordeel en toegegee dat die ekonomie onder druk is. Namhla Luhabe, woordvoerder van die wetgewer, sê hulle is bewus daarvan dat daar steeds ‘n behoefte is om die koste inperking, soos in die ministeriële handboek voorgeskryf, te standaardiseer. Sy sê dit beteken egter nie dat daar roekeloos deur die uitvoerende gesag bestee kan word nie. Scopa het Donderdag met Raymond Elisha, LUR vir openbare werke in die provinsie, vergader en hom versoek om ŉ formele dokument op te stel ten einde deursigtigheid en verantwoordbaarheid te weerspieël. Die DA het vroeër die week gesê die aankoop van die motor strook nie met Pravin Gordhan, minister van finansies, se besparingsplanne nie. Lesiba Kgwele, Modise se woordvoerder, het gesê die motor was reeds bestel toe die maatreëls aangekondig is. Hy sê die motor wat deur Modise se voorganger gebruik is, het reeds die maksimum aantal kilometers van 120 000 oorskry en dat dit gereeld probleme gegee het.